Επιδημιολογική μελέτη τραυματισμών σε αθλητές και αθλήτριες αντιπτέρισης
Creators: name: Αποστολοπούλου, Αλεξάνδρα Νικολάου
Publisher: name: Aristotle University of Thessaloniki
Year: 2024
Subjects: αντιπτέριση
τραυματισμοί
κακώσεις
badminton
injuries
trauma

description: Η αντιπτέριση είναι ένα άθλημα χιλιάδων χρόνων με αυξανόμενο αριθμό αθλητών τις τελευταίες δεκαετίες. Σκοπός της παρούσας επιδημιολογικής μελέτης είναι η διερεύνηση της συχνότητας των τραυματισμών στην αντιπτέριση, το είδος τους, τα σημεία εκδήλωσής τους, οι αιτίες που τους προκαλούν, καθώς και η διάρκεια και ο τρόπος αποθεραπείας τους. Απώτερος στόχος είναι η αναγνώριση των παραγόντων εκδήλωσης των τραυματισμών, με σκοπό την πρόληψη αλλά και την ταχύτερη δυνατή ασφαλή αποκατάστασή τους. Το δείγμα αποτελούνταν από εκατό (100) άτομα, 54 αθλητές και 46 αθλήτριες αντιπτέρισης αγωνιστικού επιπέδου, με μέσο όρο ηλικίας 29,01±11,70 έτη. Προήλθε από όλη την Ελλάδα και συγκεκριμένα από τα σωματεία Πύργου, Λιβαδειάς, Θήβας, Καλαμάτας, Αθήνας, Θεσσαλονίκης, Σερρών, Κομοτηνής, Ξάνθης και Αλεξανδρούπολης. Για τη συλλογή των δεδομένων σχεδιάστηκε ερωτηματολόγιο, το οποίο περιλάμβανε καταγραφή ανθρωπομετρικών μεταβλητών, παραμέτρους αθλητικού προφίλ και ερωτήσεις σχετικά με το ιστορικό τραυματισμού. Η διανομή των ερωτηματολογίων πραγματοποιήθηκε ηλεκτρονικά από τον Ιούνιο του 2023 έως τον Αύγουστο το 2023. Η στατιστική ανάλυση έγινε με το πρόγραμμα SPSS 29.0. Από την ανάλυση των αποτελεσμάτων διαπιστώθηκε ότι το 56% των αθλητών του δείγματος είχε υποστεί κάποιο τραυματισμό. Ο πιο συχνός τραυματισμός ήταν η μυϊκή κάκωση (θλάση) (61%), εν συνεχεία η συνδεσμική κάκωση (16%), το κάταγμα (9%), η κάκωση τένοντα (9%) και άλλο είδος τραυματισμού (5%). Αυτοί στο μεγαλύτερο ποσοστό τους εκδηλώθηκαν κατά την διάρκεια της προπόνησης (54%) και λιγότερο κατά την διάρκεια του αγώνα (46%). Όλοι οι τραυματισμένοι αθλητές εκδήλωσαν τον τραυματισμό τους κατά την εκτέλεση αγωνιστικής κίνησης, με συχνότερες κινήσεις το άλμα smash σε ποσοστό 38% και το χτύπημα πάνω από το κεφάλι σε ποσοστό 34%. Το 69% δήλωσε ότι τραυματίστηκε στα κάτω άκρα, ενώ το 27% στα άνω άκρα. Το 98% αυτών σταμάτησε την άσκηση αμέσως μετά τον τραυματισμό, απέχοντας από το άθλημα για περίπου ένα (1) μήνα. Οι περισσότεροι τραυματισμένοι αθλητές/-τριες (56%) έκαναν την αποκατάστασή τους με την παρέμβαση και ιατρού και φυσικοθεραπευτή. Συμπερασματικά, λοιπόν, διαπιστώνεται ότι η συχνότητα των τραυματισμών στο άθλημα της αντιπτέρισης είναι σημαντική και οι κακώσεις αφορούν κυρίως το μυϊκό ιστό. Περισσότερες έρευνες χρειάζονται ιδίως για την περαιτέρω διερεύνηση των αιτίων πρόκλησης των τραυματισμών στο άθλημα της αντιπτέρισης.
description: Badminton is a thousand-year-old sport that seems to be taking up more athletes in recent decades. The purpose of this epidemiological study was to investigate the frequency of injuries in badminton, their type, their manifestations, the causes, as well as the time range and the way of their recovery. The goal is to identify the factors that cause injuries, so that they can be rehabilitated as quickly and safe as possible. The sample consistsed of one hundred (100) professional badminton players, 54 males and 46 females, with a mean age of 29.01±11.70. The sample derived from badminton sport clubs all over Greece and specifically from Pyrgos, Livadia, Thebes, Kalamata, Athens, Thessaloniki, Serres, Komotini, Xanthi and Alexandroupolis. A questionnaire was designed for data collection, which included anthropometric variables, sports profile parameters and questions about the injury history. The distribution of the questionnaires took place using in the web from June 2023 to August 2023. The statistical analysis was conducted with the SPSS 29.0 program. The analysis of the results showed that 56% of the athletes were injured. The most common injury was muscle injury (rupture) (61%), followed by ligament injury (16%), fracture (9%), tendon injury (9%) and other types of injury (5%). Most of them took place during training (54%) and less during the match (46%). All injured athletes experienced their injury while performing a competitive movement, with the leading movements being the jump smash in 38% and the overhead kick in 34%. Moreover, 69% stated that the lower limbs were injured, while 27% the upper limbs. Additionally, 98% of the badminton players stopped exercising immediately after the injury, abstaining from practice for about one (1) month. Most of the injured (56%) athletes were rehabilitated with the intervention of both a doctor and a physical therapist. In conclusion, the frequency of injuries in the sport discipline of badminton is significant and the injuries mainly concern the muscle tissue. More research is needed in particular to further investigate specific causes of injury in this sport discipline.